IKTATÓSZÁM: 7/91-82/2023. TÁRGY:A Pécsi Többcélú Agglomerációs Társulás által fenntartott intézmények 2024. évre áthúzódó, illetve a több év kiadási előirányzatait érintő kötelezettségvállalásainak jóváhagyása

Melléklet:3 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. november 13.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: Gusa erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

**Tisztelt Társulási Tanács!**

A Pécsi Többcélú Agglomerációs Társulás (PTAT) által fenntartott Integrált Nappali Szociális Intézmény, az Esztergár Lajos Család-és Gyermekjóléti Szolgálat és Központ, valamint a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat működéséhez kapcsolódó egyes szolgáltatásokra vonatkozó szerződések határozott időre kerültek megkötésre.

Több év kiadási előirányzatát terhelő kötelezettséget vállalni az alapvető közszolgáltatások kivételével csak a Társulási Tanács előzetes engedélyével lehet. A PTAT által fenntartott intézmények működésének folyamatossága miatt a Társulási Tanács jóváhagyása szükséges ahhoz, hogy az intézmények igazgatói által korábban megkötött, és 2023. november 30. napjával vagy azt követően lejáró, de kizárólag az intézmények működéséhez feltétlenül szükséges kötelezettségvállalásokat az intézmény vezetők 2023. december 1. napjától a 2024. évi költségvetés elfogadásáig megtegyék.

Az előterjesztés 1. sz. melléklete tartalmazza az Esztergár Lajos Család-és Gyermekjóléti Szolgálat és Központ lejáró szerződéseinek részletes felsorolását. A szakmai-, irodaszer- és egyéb üzemeltetési anyagok beszerzésére kötelezettségvállalások esetében eseti jelleggel történik az engedélyeztetés.

Az előterjesztés 2. sz. melléklete tartalmazza az Integrált Nappali Szociális Intézmény lejáró szerződéseinek részletes felsorolását, melyben a keresetkiegészítésről szóló kötelezettségvállalás időtartama 2022 december 1. és 2023. március 31. közötti.

Az előterjesztés 3. sz. melléklete tartalmazza a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat lejáró szerződéseinek részletes felsorolását. A PKSZAK étkeztetési szolgálatás vonatkozásában nincs szükség közbeszerzési eljárása, mert a szerződések értéke a közbeszerzési értékhatáron belül van, ami a 2022. évben nettó 75.245 700 Ft. A családi bölcsőde hálózat által biztosított étkeztetés nem minősül gyermekétkeztetésnek, így arra állami finanszírozás nem igényelhető, a szülők étkezési térítési díjként a vállalkozói szerződésben szereplő díjat fizetik. A szociális étkeztetés esetében a fedezetet az állami támogatás, az ellátottak által fizetett térítési díj és az önkormányzatok által az adott szakfeladatra jutó hozzájárulás fedezi. A szociális étkeztetés kötelező önkormányzati feladat, így a finanszírozás minden évben biztosított. A szállítói szerződések 2023.április 1-jétől történő módosítása a térítési díj rendelet módosítását is maga után vonja, így az ellátásért fizetett térítési díjak korrigálására is lesz lehetőség.

A szerződések megkötése az intézmények 2023. és 2024. évi folyamatos és zavartalan működés érdekében feltétlenül szükségesek.

Kérem a Tisztelt Társulási Tanácsot, hogy a határozati javaslatot szíveskedjék elfogadni.

Pécs, 2023. november 6.

**Pfeffer József**

**elnök**